Id-difensur veteran Brażiljan, Thiago Silva, ħabbar li jekk jitlaq lil Paris St Germain imur jingħaqad ma' club Ewropew. Din id-dikjarazzjoni daqqet sew f'widnejn il-partitarji ta' AC Milan li qed joħolmu li jerġgħu jaraw lid-difensur li diġá lagħab bil-flokk aħmar u iswed tal-club. Anke l-eks club tiegħu mill-Brażil Fluminense qed jirsisti għall-firma tiegħu iżda Thiago Silva sostna li ma jixtieqx imur lura lejn art twelidu daqshekk malajr. Il-player ta' 35 sena sostna li għandu mħabba speċjali għal dan il-club iżda għadu ma wasalx il-mument li jerġa' jilgħab magħhom għalissa. Min-naħa l-oħra Silva jixtieq jilgħab l-aħħar ġimgħat ma' PSG u jiċċaqlaq lejn avventura ġdida wara perjodu twil ta' tmien snin mal-club.